เกียรตินาคินตั้งเป้าปล่อยสินเชื่อ 8-12%
ธนาคารเกียรตินาคินตั้งเป้าปี 2553 ปล่อยสินเชื่อ 8-12% ยังเน้นเช่าซื้อรถยนต์เป็นหลัก
1 ก.พ. 2553

ธนาคารเกียรตินาคินตั้งเป้าปี 2553 ปล่อยสินเชื่อ 8-12% ยังเน้นเช่าซื้อรถยนต์เป็นหลัก
นายธวัชไชย สุทธิกิจพิศาล กรรมการผู้จัดการใหญ่ ธนาคารเกียรตินาคิน เปิดเผยว่า ธนาคารตั้งเป้าหมายปี 2553 จะปล่อยสินเชื่อเติบโต 8-12% ซึ่งจะเติบโตได้มากหรือน้อยขึ้นอยู่กับเศรษฐกิจโลก รวมทั้งสถานการณ์การเมืองในประเทศ โดยสินเชื่อหลักจะมาจากสินเชื่อเช่าซื้อรถยนต์ที่คาดว่าจะโต 5-10% หากทำได้ตามเป้าหมาย ปี 2554 จะเป็นปีแรกที่ยอดสินเชื่อแตะระดับ 1 แสนล้านบาท 
ขณะเดียวกัน จะเปิดสาขาเพิ่มอีก 7-10 สาขา เพื่อรองรับการเติบโตของสินเชื่อและเงินฝาก โดยปีนี้ต้องการหาลูกค้าเงินฝากใหม่เพิ่มขึ้นอีก 40% โดยจะหันไปรุกลูกค้าระดับภูมิภาคมากขึ้น